safouaneb/arywiki huggingface dataset:
أسماء بوجيبار

اسماء بوجيبار ولا اسماء صلاح الدين بوجيبار، تولدات ف 26 ابريل 1984 ف دارلبيضا، هي باحتة و دكتورة مغريبية خدامة ف وكالة لفضاء لميريكانية نازا. حياتها. تولدات بوجيبار ف 1984 ف دارلبيضا من بو مغريبي كان خدام موهنديس ؤ ام تونسية خدامة فنانة تشكيلية. ختها تويمية سلمى خدامة موهنديسة ؤ خوها عادل متخصص ف لانفورماتيك. مورما خدات لباكالوريا عيلمية من ليسي ليوطي ف 2002، كملات قرايتها ف فرانصا ف لعيلم د لبراكين. ف 2014، دفعات ل نازا ؤ تقبلات فيها كا باحتة مور دوكتورا من بين ميات واحد مرشح، ف صونطر لفضائي جونسون ف هيوسطن، طيكساس. شي لي خلاها تكون اول مغريبية ؤ افريقية كاتخدم ف نازا. كاتخدم ب ضبط علا ضروف د تكوين د لكوكب عطارد.
أسماء حمزاوي

اسماء حمزاوي (تولدات فالدرا لبيضا ف 1998) هي مغنية وفنانة ݣناوية مغربية. تعرفات الحمزاوي حيث هي اول مرا اللي تاتغني تاݣناويت قدًام الناس فلمغريب، و اللي هو واحد لفن اللي كانو تيديروه غي الرجال من قبل. تعلمات اسماء تاݣناويت مع بًاها رشيد حمزاوي، اللي هو معلًم ݣناوي. بدات لمسيرة ديالها ف 2012، ملًي خلقات لمجموعة ديالها "بنات تومبوكتو"، واللي تاتغني فيها هي بالݣمبري والصًوت. شاركات حمزاوي ولفرقة ديالها فبزاف د لاحداث فلعالم كامل، وغنات مع مغنيين عالميين مشهورين بحال فاتوماتا دياوارا من مالي.
أسني

اسني جماعة ترابية قروية كاينة ف اقليم الحوز، جهة مراكش اسفي، ساكنين فيها 21244 واحد، على حسب لاحصاء لعام 2014.
أسيف المال

اسيف المال جماعة ترابية قروية كاينة ف اقليم شيشاوة، جهة مراكش اسفي، ساكنين فيها 7474 واحد، على حسب لاحصاء لعام 2014.
أشرف حكيمي

اشرف حاكيمي موح (تزاد نهار 4 نونبر 1998 ف مدريد) هو كوايري مغريبي كيلعب اريير دروا معا پاري سان جيرمان ف فرانصا، و معا لمونتخاب د لمغريب د كورة. صغرو. تولد حكيمي ف مادريد، صبانيا ل واليدين مغاربا، ؤ بدا يلعب كورة معا لفرقة د كولونيا ؤفيݣيڤي قبل ما يدخل معا لكاطيݣوري صغار د ريال مدريد ف 2006 ملي كانت عندو تمن سنين. لكاريير معا لفراقي. بدا اشرف لمسيرة ديالو مع الصغار د ريال مدريد، لي لعب معاهم من 2006 ل 2016. ف 2016 عيطلو لمدرب زيدان باش يلعب ف لول مع لفرقة د لحتياط، ولاكين عجبو لّعب ديالو ودخلو دغيا مع لفرقة لّولة. لعب حكيمي اول ماتش رسمي ديالو مع ريال ف 1 اكتوبر 2017 ضد اسپانيول برشلونة. ف 2018 تسلفاتو لفرقة د بوروسيا دورتموند ف المانيا ل عاماين، و بعدها مشا ل لانطير ميلان طّالياني لي كان مراقبو من 2018 قبل ما تسلف ريال اشرف حكيمي لدورتموند. پاري سان جيرمان. سنا حكيمي كونطرة ديال خمس سنين معا لفرقة د ليݣ 1 پاري سان جيرمان (پي اس جي) ف 6 يوليوز 2021. قال جّورنال لݣارديان بلي پي اس جي دفع 60 مليون ؤرو، ؤ مازال تقدر تطلع ب 11 مليون ؤرو ديال لمتغيريات. دار حكيمي لبدية ديالو لاول مرة ف لبوطولة لفرانساوية ف 7 غشت 2021، ؤ لعب 90 دقيقة كاملة ؤ ماركا بيتو لّول معا لفرقة ضد طروا. خدا اول كارطة حمرة ف لكاريير ديالو ف تعادل 0-0 ضد مارساي ف 24 غشت 2021. ف 22 شتنبر 2021، ماركا حكيمي جوج بيوتا ف رباح 2-1 ضد اف سي ميتز شي لي خلا فرقتو تربح ؤ تدي 3 د نقاط. لكاريير معا لمونتخاب. ف لمغريب، لعب اشرف حكيمي معا لمونتخاب د قل من 17 لعام، و لمونتخاب ديال تحت 20 عام و لمونتخاب د شبان، وموراها طلع ل لمونتخاب د لكبار لي لعب معاه كاس لعالم 2018 ف روسيا. حياتو شخصية. حكيمي كان مجوج من لممتيلة صبليونية هبة ابوك، لي عندها ؤصول ليبية ؤ تونسية. عندهوم جوج ولاد، امين تولد ف فبراير 2020 ؤ نعيم ف فبراير 2022. ف 27 مارس 2023، دارت ابوك پوسط ف انسطاݣرام ݣالت فيه بلي هيّ و حكيمي بداو لاجراءَات ديال الطلاق. ابوك طالبات ب نص التروة ديال حكيمي، ولايني، على حساب شي مصادر، لقات بلي كان مقيّد كولشي بسميت مّو. هاد لهضرة ماشي متوكّدة 100%. من مور لانجاز لي ساهم فيه حكيمي ف كاس لعالم 2022، واحد التيران ف لقصر لكبير تسمى ب سميتو. ف 17 يوليوز 2021، تطيسطا پوزيتيف ل كوڤيد-19. كانت هادي هي لمرة تانية لي كاتجيه كورونا مورما جاتو ف اكتوبر 2020.
أغبار

اغبار جماعة ترابية قروية كاينة ف اقليم الحوز، جهة مراكش اسفي، ساكنين فيها 5182 واحد، على حسب لاحصاء لعام 2014.
أغواطيم

اغواطيم جماعة ترابية قروية كاينة ف اقليم الحوز، جهة مراكش اسفي، ساكنين فيها 30745 واحد، على حسب لاحصاء لعام 2014.
أفالا يسن

افالا يسن جماعة ترابية قروية كاينة ف اقليم شيشاوة، جهة مراكش اسفي، ساكنين فيها 8129 واحد، على حسب لاحصاء لعام 2014.
أفركات

افركات جماعة ترابية قروية كاينة ف اقليم ݣلميم، جهة ݣلميم واد نون، ساكنين فيها 1460 واحد، على حسب لاحصاء لعام 2014.
أفغانستان

افغانستان هي دولة ف وسط و جنوب اسيا، عندها حدود معا پاكيستان ف الجنوب و الشرق، ايران ف لغرب، طادجيكيستان، اوزباكستان، و تركمانستان ف الشمال، و الشينوا ف اقصى شّمال شّرقي. شحال هادي ف لقديم، كانو ناس كيتنقّلو عبرها ب لحيوانات و سّلاعي حيت كتربط الشينوا و لهند ب وسط اسيا و الشرق لاوسط. اما دابا فهي كتعاني من عدة سنوات ديال لحروب و مابقاوش بزاف د لفرص ديال شغل. لبلاد فيها تقريبا 652 الف كيلوميتر مربع ديال لمساحة و 30 مليون ديال ناس، زيد عليها 3 مليون ديال لاجئين لي لاغلبيا ديالهم مشاو لايران و پاكيستان. لعاصمة كابول فيها تلاتة لمليون و نص ديال ناس حسب احصاءات 2011. اللغة الرسمية فيها هي الفارسية و پاشتو و الدين الرسمي هو لاسلام. تايرجع التاريخ ديال الحياة البشرية في افغانستان للعصر الحجري القديم الوسطاني، و قدر لموقع لاستراتيجي ديالها بحيث جات على طريق لحرير، باش/بلي راه يربطها بالثقافات ديال الشرق الاوسط ومناطق خرى من اسيا. تاريخيا ديك لارض عاشو فيها بزاف ديال الشعوب وتعرضات لبزاف ديال لحملات العسكرية، بما فيها الحملات العسكرية للي دارها الكساندر لكبير و مورياس و لعرب لمسلمين و المنغول و السيخ و البريطانيين و السوڤييت و لميريكان مع الدول للي تحالفات معها. كيما كانت لاصل ديال بزاف ديال الشعوب بحال الكوشان و الهفثاليين و السامانين و السافاريد و الغزناڤيين و الغوريين والخلجيين و المغوليين و الهوتاكس و دورانيس و بزاف خرين اللي قدرو يبنيو امبراطوريات كبيرة.
أفلا إيغير

افلا ايغير جماعة ترابية قروية كاينة في اقليم تيزنيت، جهة سوس ماسة، ساكنين فيها 2917 نسمة، على حسب الاحصاء العام 2014.
أقا

اقا مدينة مغريبية كاينة ف لاقليم د طاطا، جهة سوس ماسة، ساكنين فيها 6165 نسمة، على حسب الاحصاء العام 2014. اقا تقدر تكون هيّا نيت "ڤاكا" فين كانو ليهود ستاقرو ف لمغريب ل لمرة لّولة، مورما تدمر لهيكل ف لقدس ف لقرن سّات قبل لميلاد، علا حساب بعض لمكتوبات لقديمة. ف تّقسيم لاداري. اقا كاتّعتابر جماعة ترابية حضرية.
أقا إيغان

اقا ايغان جماعة ترابية قروية كاينة في اقليم طاطا، جهة سوس ماسة، ساكنين فيها 6452 نسمة، على حسب الاحصاء العام 2014.
أقرمود

اقرمود جماعة ترابية قروية كاينة ف اقليم الصويرة، جهة مراكش اسفي، ساكنين فيها 15662 واحد، على حسب لاحصاء لعام 2014.
عكرمة

عكرمة جماعة ترابية قروية كاينة ف اقليم الرحامنة، جهة مراكش اسفي، ساكنين فيها 5171 واحد، على حسب لاحصاء لعام 2014.
أقصري

اقصري جماعة ترابية قروية كاينة ف عمالة اݣادير ايداوتنان، جهة سوس ماسة، ساكنين فيها 4128 نسمة، على حسب الاحصاء العام 2014.
ألبانيا

البانيا اولا رسميا لجمهورية د البانيا (بلالبانية: Republika e Shqipërisë) هي دولة مستقلة فجنوب شرق اوروپا بواحد لمساحة لي كاتقدر بـ 28، 748 كيلوميتر مربع. لعاصمة ديالها تيرانا و من بين اهم لمدن كانتلاقاو ديوريس، الباسان، و ڤلورا. كتر من تلاتة لمليون ديال ناس كايعيشو فالبانيا، لاغلبيا ديال لالبانيين هما مسلمين بنسبة 55%، و كاينين لارثودوكس شرقيين بنسبة 23% و رومان لكاثوليك بنسبة 15%. البانيا جات حدا صربيا، الجبل لكحل، ليونان، و مقدونيا الشمالية. عندها ساحل على لبحر لادرياتيكي فلغرب، و ساحل على لبحر لحديدي فلجنوب لغربي. لغة رسمية هي لالبانية، و نشيد لوطني كايتسما عندهوم ب "هيمني اي فلاموريت".
ألمانيا

الجمهورية لفيديرالية د المانيا (ب لالمانية: Bundesrepublik Deutschland "بوندس ريپوبليك دويتشلاند") هي واحد البلاد جات ف لوسط لغربي د ؤروپا. تيحدّوها من شمال: لبحر د شمال و دانمارك و لبحر د لبلطيق، من لجنوب لوطريش و سويسرا، من الشرق پولونيا و تشيك، و من لغرب فرانسا، ليكسمبورݣ، بلجيكا و هولاندا. المانيا هي لبلاد لي فيها اكبر عدد د السكان ف ؤروپا. المانيا بلاد عندها تاريخ قديم و دخلات ف بزاف د الدول بحال لامبراطورية الرومانية. ف لقرن 16، كان شمال د المانيا هو لبلاصة لي بدات فيه لاصلاحات ف لمسيحية، و لي خرج منها التيار لپروطيسطانتي. من مورا ما سالات لحرب لعالمية تانية، تقسمات المانيا على جوج: المانيا لغربية و المانيا الشرقية. ف 1957 كانت المانيا لغربية من لبلدان لي اسسو لاتحاد لاوروپي. ف 1990 عاود تجمعو المانيا لغربية و الشرقية ف بلاد وحدة، و لي هي لجمهورية د المانيا. تايسكنو ف المانيا شوية كتر من 83 مليون د الناس، و لعاصمة ديالها هي برلين. لغة رسمية ديال لبلاد هي لالمانية، و لفلوس لي كاتخدّم هي لاورو. نضام د لحكيم ف المانيا هو جمهوري فيديرالي، فيه لبلاد مقسومة على 16 فيديرالية، كل وحدا فيهم عندها لحكومة ديالها، و عاد كاينة لحكومة لمركزية ف برلين. المانيا عندها اقوى قتيصاد ف ؤروپا و رابع اكبر قتيصاد ف لعالم. لبلاد داخلة ف بزاف د لمنضمات عالمية بحال لامم لمتحدة و لاتحاد لاوروپي و الناطو و جي 7 و جي 20 و لمنضمة د تعاون و تنمية لاقتصادية. السمية. المانيا عندها بزاف د السميات على حساب اللوغة. هادشي جاي من كون المانيا وخا بلاد فيها شعب قديم، ماتوحدات ف دولة وحدة تال اللخر د لقرن 19 (من 1871 تحديداً). كلمة "المانيا" براسها كيرجع اصلها ل اللاتينية لي كانو مجموعة قبلية جرمانية، و كاتعني ب الجرمانية لقديمة اما "لانسان لكامل" ؤلا "شلا نواع د الناس" ؤلا "جميع الناس" (لاحض التشابه معا النݣليزية "all man" ؤلا "all men"). ف لالمانية، المانيا كاتسمى لي كاتركب من (اصلها من كلمة جرمانية قديمة لي كاتعني "الشعب") ؤ يعني بلاد، يعني لكلمة ب لالمانية ف اصلها حرفياً كاتعني "بلاد الشعب". ف الطاليانية كيخدّمو كلمة كا موقابيل ديال اللوغة لالمانية، و على "لالمانيين" لي عندها نفس لاتيمولوجيا ديال "deutsch". ف النݣليزية كيخدّمو كلمة لي جات من اللاتينية، و هيّ لكلمة لي طلقها يوليوس قيصر على لاراضي لي جاو شرق واد الراين. ف لفينلاندية و لاسطونية كيسمّيو المانيا لي جات من السمية د قبايل الساكصونيين الجرمانية. ف لپولونية و شي لوغات سلاڤية كاتسمى لي ف اصلها كاتعني "زيزون".
ألوݣوم

الوݣوم جماعة ترابية قروية كاينة في اقليم طاطا، جهة سوس ماسة، ساكنين فيها 8418 نسمة، على حسب الاحصاء العام 2014.
أم لݣردان

ام لݣردان جماعة ترابية قروية كاينة في اقليم طاطا، جهة سوس ماسة، ساكنين فيها 3370 نسمة، على حسب الاحصاء العام 2014.
أم ضرايݣا

ام ضرايݣا جماعة ترابية قروية كاينة ف اقليم واد دّهاب، جهة دّاخلة واد دّهاب، ساكنين فيها 19 واحد، على حسب لاحصاء لعام 2014.
أمالو

امالو جماعة ترابية قروية كاينة في اقليم تارودانت، جهة سوس ماسة، ساكنين فيها 3256 نسمة، على حسب الاحصاء العام 2014.
أمزميز

امزميز مدينة مغريبية و جماعة ترابية حضرية كاينة ف اقليم الحوز، جهة مراكش اسفي، ساكنين فيها 14299 واحد، على حسب لاحصاء لعام 2014.
أمسكرود

امسكرود جماعة ترابية قروية كاينة ف عمالة اݣادير ايداوتنان، جهة سوس ماسة، ساكنين فيها 9332 نسمة، على حسب الاحصاء العام 2014.
أمغراس

امغراس جماعة ترابية قروية كاينة ف اقليم الحوز، جهة مراكش اسفي، ساكنين فيها 6077 واحد، على حسب لاحصاء لعام 2014.
أمل الأطرش

امل الاطرش مومتيلة مغريبية خلاقت ف 1971، بانت فالدمومين لفني فوسط التسعينيات، شاركت فبزاف دلافلام ؤسيتكومات د تلفزا. تشهرات امال الاطرش بزاف ف سيتكوم د لالة فاطمة ف دور عويشة لخدامة لهبيلة. مزوجة من لمخرج ياسين فنان. لخدمة ديالها. افلامها سيتكومات مسلسلات
أملن

املن جماعة ترابية قروية كاينة في اقليم تيزنيت، جهة سوس ماسة، ساكنين فيها 3500 نسمة، على حسب الاحصاء العام 2014.
أمينة اللوه

امينة اللوه (خلاقت ف لحوسيما ف 1926 و ماتت ف 18 جويي 2015) كاتبة و اديبة مغريبية. رّواية ديالها "الملكة خناتة قرينة المولى اسماعيل" كايعتابروها لمؤرخين د لادب لمغريبي اول رواية مغريبية تكتبات ب لعربية و كتباتها امينة ف 1954. امينة كبرات ف تطوان و فيها قرات تال الليسي و من بعد مشات كملات قرايتها لجامعية ف سبانيا ف لجاميعة د مدريد و فيها خدات لّيصونص ديالها ف لادب ف 1957. ف 1978 خدات دوكتورا دّولة ف لادب. امينة اللوه خدمات ف تّعليم و كانت معلمة و اوستادة و مفتشة ف رّباط و خدمات ف صّحافة و كانت عضوة ف لّجنة لملكية د اصلاح تّعليم. كتبات بزاف د لكتوبا ف لمجال د تّاريخ و خدات بزاف د لجوائز منهوم جائزة لمغريب ل لادب ف 1954 و وسام لعرش ف 1988.
أمينة رشيد

جميلة بن عمر (خلاقت ف الرباط 11 ابريل 1936 ؤ توفات ف 26 ف غشت 2019) مومتيلة مغريبية، معروفة ب امينة رشيد. شاركات ف كتر من 60 مسرحية ؤ خدمات ف شحال من عمل تليفزيوني من عام 1962 و حتال لوفاة ديالها. خدمات ف لاداعة لمغريبية مومتيلة ل اعوام ؤ سنوات طويلة و قدمات ف جوايه 3500 خدمة ؤ سهرة ؤ مسلسل ف لاداعة بينات على حنت يديها ؤ لموهبة ديالها ف مجال السينيما ؤ شاركات ف بزاف ديال لافلام لمشهورة. لوفاة ديالها. من بعد مدة ؤهي مريضة، امينة رشيد توفات فالعشية ديال نهار لثنين ف26 غشت 2019، وهي فعمرها 83 عام. لخدمة ديالها. لافلام لمسلسلات
أمݣالا

امݣالا جماعة ترابية قروية كاينة ف اقليم/عمالة السمارة، جهة لعيون ساقية لحمرا، ساكنين فيها 107 واحد، على حسب لاحصاء لعام 2014.
أنتيݣوا وباربودا

انتيݣوا وباربودا هي دولة جزرية عندها السيادة جات ف الهند الغربية ف لقارة د اميريكا، وعندها سواحل على لبحر لكاريبي ولمحيط لاطلسي بجوج. كتّكوّن من جوجت الجزر كبار؛ جزيرة انتيݣوا وجزيرة باربودا، ؤ واحد العداد ديال الجزر الصغار (من بينهم ݣريت بيرد، الجزيرة الخضراء، ݣوايانا، لونݣ، مايدن، ؤ يورك، ؤ ف اقصى الجنوب، جزيرة ريدوندا). عدد الساكنة حسب تقديرات 2018 هو 96، 286 نسمة والاغلبية ديالهم ساكنين ف جزيرة انتيݣوا (%97). العاصمة ؤ اكبر ميناء ؤ مدينة هي سانت جونز ف انتيݣوا، اما اكبر مدينة ف باربودا هي كودرينݣتون. الجزر ديال انتيݣوا وباربودا قراب لبعضياتهم (مطار باربودا الرئيسي ما بعيدش كثر من °0. 5 طول، ولا 56 كيلومتر (30 ميل بحري) على مطار انتيݣوا الرئيسي) ؤجاو ف الوسط ديال جزر ليوارد اللي كينتاميو لجزر الانتيل الصغرى على خط عرض 17 شمال خط الاستواء.
أنضورا

انضورا، ولا رسميا امارة انضورا (بلكاطالانية: Principat d'Andorra)، هي بلاد ماعندهاش بحر و ميكروبلاد جات ف جبال لپيريني ف لجنوب لغربي د اوروپا مابين فرانسا و صبانيا اللي حادينها بجوج. عايش فيها تقريبان فيها 80 الف واحد و لعاصمة ديالها هي انضورا لقديمة. كايحكمها مقيم عام صبليوني و رئيس ديال فرانسا، و لحوكومة هي ديموقراطية برلمانية. انضورا هي دولة لاباس عليها بسباب سياحة اساسا؛ كايزورها سنويا 10. 2 مليون سائح. انضورا ماداخلاش فلاتحاد لاوروپي، و واخا هاكاك كاتخدم لاورو. لوغة رسمية هي لكاطالانية و فنفس لوقت كاتستعمل صبليونية، لفرانساوية، و لبرتغالية. رياضة. انضورا معروفة برياضات ديال شتوة، عندها اراضي كبيرة ديال هبطات د سكي ف جبال لپيريني (3100 هكتار و350 كلم ديال لهبطات) و جوج ديال محطات د سكي، ݣراندڤاليرا هو اكبر واحد منهم و لي مشهور كتر. رياضات خرين كيتعلبو ف انضورا بحال لكورة، ريݣبي، لباسكيط، ولهوكي بجراير. بنسبة لهوكي بجراير، انضورا موالفة تلعب فلبوطولة د ؤروپا و كاس لعالم. فـ2011، نضمات انضورا لفاينال ايت د بوطولة د ؤروپا د لفراقي. ف كورة لبلاد ممتلة ب لمونتاخاب د انضورا د كورة. لفرقة ربحات اول ماتش رسمي ديالها ف 13 اكتوبر 2004 ضد مقدونيا فتصفيات د كاس لعالام، و اول ماتش ربحاتو ف تصفيات د كاس ؤروپا كان ف 11 اكتوبر 2019 ضد مولدوڤا. لكورة ف انضورا مكلفة بيها لجاميعة لانضورية د كورة لي تاسسات ف 1994، لي كاتنضم لمسابقات د كورة (پريميرا ديڤيزيون، كاس دوستور، و سوپيركوپا) و لفوتصال. انضورا دخلات ليويفا و ل فيفا ف نفس لعام، ف 1996. اف سي انضورا، لي كاين ف انضورا لقديمة و تاسس ف 1942، كيلعب ف شومپيونات د صبانيا. ريݣبي هي رياضة شعبية ف انضورا، حيت ماترة بزاف بشعبية ديالها ف لجنوب د فرانصا. لمونتاخاب د انضورا د ريݣبي، لي مسميين عليه الس ازاردس، كيشارك ف نيڤو دولي ف ريݣبي د سبعة و ريݣبي د خمسطاس. ڤي پي سي انضورا 15، لي هي فرقة د ريݣبي ف انضورا لقديمة، كاتلعب ف لبوطولة د فرانصا. شعبية ديال لباسكيط طلعات ف انضورا ف تسعينات، ملي فرقة من انضورا بي سي انضورا طلعات لقيسم لول د صبانيا. مور 18 لعام لفرقة عاود رجعات لنفس نيڤو ف 2014. رياضات خرين كيتلعبو ف انضورا، بحال پيكالات، لڤولي، جودو، لكورة د ؤسطراليا، لهوند، لعومان، جيمناستيك، تينيس، و لماطر. ف 2012، انضورا قادات اول فرقة ديالها د لكريكيت ولعبات ماتش ف بلادها ضد فرقة من هولاندا، لي هو اول ماتش ملعوب ف تاريخ انضورا ف علو ديال 1300 ميترو. انضورا شاركات لمرة لولا ف لعاب لؤلمپية ف 1976، من داك لعام ولبلاد ديما مشارك ف لعاب لؤلمپية د شتوة. انضورا كاتشارك حتا ف لعاب ديال لبلدان صغار د ؤروپا، لي نضماتهم جوج د لمرات ف 1991 و 2005.
أندونيسيا

لجمهورية د اندونيسيا (بلاندونيسية: Republik Indonesia) هي بلاد ارخبيل جات مابين لجنوب الشرقي د اسيا واوقيانوسيا. اندونيسيا هي لبلاد اللي فيها اكبر عدد د لجزر فلعالم، حيت فيها 17. 508 جزيرة تابعين ليها. اندونيسيا هي رابع اكبر دولة فلعالم من ناحية عدد السكان، وهي اكبر دولة فلعالم اللي لغالبية د السكان ديالها مسلمين. تاتحدًها پاپوا غينيا الجديدة وتيمور الشرقية وماليزيا. من غير داكشي داير بيها لبحر من ݣاع الجوايه. اندونيسيا جات فبلاصة ستراتيجية خلاتها تعرف بزاف دلحضارات، وعليها فيها سكان مسلمين واخرين مسيحيين واخرين بوديين. فالتاريخ ديالها حتلًوها بزاف د لبلدان منهم لبرتغال وفرانسا وبريطانيا، ولكن اللي بقاو بزاف هوما لهولانديين، اللي احتلو اندونيسيا 350 عام. ف 1945 علنات اندونيسيا ليستيقلال ديالها ولكن لهولانديين مابغاوش، وهي تبدا حرب بيناتهم سالات ف 1949، وعتارفات موراها هولاندا بليستيقلال د لجمهورية د اندونيسيا، وهي لبلاد اللي كانعرفو دابا. تيسكنو فاندونيسيا تقريبا 267. 7 مليون د الناس ولعاصمة ديالها هي جاكارطا. اللغة الرسمية هي لباهاسا (لاندونيسية)، ومن غيرها تيتهضرو واحد 700 لغة فلبلاد، وهو اللي تيخلي اندونيسيا لبلاد اللي تيتهضرو فيها اكبر عدد د اللغات فلعالم. لعملة اللي تاتخدُم تمًا هي الروپية لاندونيسية. اندونيسيا عضو فبزاف د لمنظمات دولية بحال لامم لمتحدة وحركة عدم لانحياز و G20 ومنظمة التجارة لعالمية وصندوق النقد الدولي.
أنزي

انزي جماعة ترابية قروية كاينة في اقليم تيزنيت، جهة سوس ماسة، ساكنين فيها 7533 نسمة، على حسب الاحصاء العام 2014.
أنطونيو ݣرامشي

انطونيو فرانشيسكو ݣرامشي (بالطاليانية: Antonio Francesco Gramsci ) (تولد ف 22 يناير 1891 ف سردينيا - مات ف 27 ابريل 1937 ف روما) كان فيلسوف ومناضل وكاتب ماركسي طالياني، وكانت عندو اراء سياسية د الشيوعية. ݣرامشي كان كيعارض النظام لفاشي اللي كان ديك الساعة فالطاليان، و اللي كان تيحكمو بينيطو موسوليني. ف 1921، كان من لمؤسسين ديال لحزب الشيوعي الطالياني، و ف 1924 ولاً هو الرئيس ديالو وتنتاخب فلبرلمان الطًالياني. ف 9 نونبر 1926 تعتاقل بامر مباشر من موسوليني واخا كانت عندو لحصانة لبرلمانية، وتحكم عليه ب 20 عام دلحبس. مورا 11 لعام، ف 1937، غادي يموت فلحبس حيث جاوه بزاف د لامراض وماتعطاهش لاهتمام اللي خاص باش يتداوا. مات ݣرامشي وفعمرو 46 عام وتدفن الرماد ديالو فروما، لعاصمة د الطاليان. ݣرامشي كتب فحياتو كتر من 30 كتيب، واشهر واحد فيها سميتو "الدفاتر د لحبس" (بالطاليانية: Quaderni del carcere ) واللي هضر فيه على بزاف د لمسائل بحال تاريخ الطاليان ولمفهوم د الوطنية و لهيمنة التقافية وبزاف د لافكار لماركسية. من اهم لافكار اللي جاب ݣرامشي هي لفكرة ديال كيفاش لحكًام الراسماليين كيسيطرو على التقافة باش يقدرو يبقاو محافضين على لحكم ديالهم.
أنفا (مقاطعة)

انفا جماعة ترابية ؤ مقاطعة كاينة ف اقليم/عمالة دّار لبيضا، جهة دّار لبيضا سطات، ساكنين فيها 94281 واحد، على حسب لاحصاء لعام 2014.
أنوݣال

انوݣال جماعة ترابية قروية كاينة ف اقليم الحوز، جهة مراكش اسفي، ساكنين فيها 4353 واحد، على حسب لاحصاء لعام 2014.
أنݣولا

انݣولا ولاًُ رسميا جمهورية انݣولا (بلبرتغالية: República de Angola) هي بلاد جات فلجنوب ديال افريقيا. عندها حدود مع ناميبيا فلجنوب، جمهورية لكونݣو الديموقراطية ف الشمال، و زامبيا ف الشرق. الساحل لغربي ديالها كيطل على لمحيط لاطلسي. تيسكنو فانݣولا تقريبا 30 مليون واحد على حساب التقديرات د 2020، ولعاصمة ديالها هي لواندا. اللغة الرسمية د لبلاد هي لبرتغالية، ولفلوس اللي كاتخدًم سميتها ل كوانزا. انݣولا تاتصدًر لپطرول و بزاف د لمعادن، وهادشي خلاُ لقتيصاد ديالها يطلع بالزربة مورا ما سالات لحرب لاهلية فيها ف 2002. انݣولا ستاقلات من لبرتغال ف 1975 من بعد حرب اللي بداتها لحركة الشعبية لتحرير انݣولا (MPLA) ف 1961. هاد لحزب النيت هو اللي حاكم لبلاد من مورا ليستيقلال تال دابا. الرئيس د انݣولا من 2017 هو جواو لورينسو. انݣولا هي عضو ف لامم لمتحدة، ليتيحاد لافريقي، لاوپيك، مجلس الدول اللي تيهضرو بلبرتغالية، لاتحاد اللاتيني، منطقة تّسامح و تّعاون لجنوب لاطلسي، و لمجلس تنمية لدول جنوب افريقيا.
أهديل

اهديل جماعة ترابية قروية كاينة ف اقليم شيشاوة، جهة مراكش اسفي، ساكنين فيها 11438 واحد، على حسب لاحصاء لعام 2014.
أهل الرمل

اهل الرمل جماعة ترابية قروية كاينة في اقليم تارودانت، جهة سوس ماسة، ساكنين فيها 8076 نسمة، على حسب الاحصاء العام 2014.
أهل تيفنوت

اهل تيفنوت جماعة ترابية قروية كاينة في اقليم تارودانت، جهة سوس ماسة، ساكنين فيها 5910 نسمة، على حسب الاحصاء العام 2014.
ؤطاكو

ؤطاكو (ب جاپونية お宅 ؤلا オタク ؤلا ヲタク) هيّا واحد لكلمة اصلها جاپوني كتݣال ف لمغريب ؤ ف بزاف د لبلدان علا نّاس لي عزيز عليهوم لانيمي ؤلا لمانݣا. ف جاپونية كتشير ل اي واحد عندو هواية كيحماق عليها، بحال لّوعاب د تيليجو، ؤ كيتبع لجديد ؤ لاخبار ديالها ؤ ف بعض لمرات كيشري اي حاجة متعلقة ب ديك لهواية. كتكوّن هاد لكلمة من جوج د لمورصوات: مورصو ؤ كيعني تّفخيم ؤ مرصو طاكو لي كيعني دّار ب جّاپونية (ؤطاكو هي طريقة مادبة ؤ مصوابة باش تݣول ل شي واحد "دارك" ؤلا "نتا"). لمقابل ديالها ب نݣليزية هوّا "ݣيك Geek". كلمة ؤطاكو تستعملات ل اول مرة بشكل رسمي ف مقال ديال صّحفي اكيو ناكاموري نشرو ف 1983 ب عنوان "おたくの研究" (دراسة ديال لؤطاكو)، ؤ من تماك ولّات منتاشرة بزاف. قبل من داكشي كانو شلّة د لكلمات موجودين ف جّاپون كيشيرو ل هاد نّوع د نّاس. كلمة ؤطاكو ف تّمانينات كان عندها معنى شوية تحقيري ؤ كانت كتشير ل ناس عندهم مشاكل نفسية ؤ جتيماعية، نعيزاليين ؤ مهووسين ب لهواية ديالهم. معا مرور لوقت، سيرتو معا لنتيشار د لانترنيت ولّا عندها معنى ايجابي. ؤ معا ولّات طبقة كبيرة ديال لؤطاكو ف جّاپون ؤ علا برا، ولّات صناعات خاصة باش تلبي رّغبات ديالهم، من لانتاج ديال لانيميات، لمانݣات، لپوسطيرات، تّماتيل ديال شّخصيات، لّبسات ؤ غيرهم. لحجم ديال سّوق ديال لؤطاكو تقدّر ب 2 ترليون ين جاپوني ف 2003، ؤلا 18 مليار دولار ميريكاني.
ويجان

ويجان جماعة ترابية قروية كاينة في اقليم تيزنيت، جهة سوس ماسة، ساكنين فيها 4919 نسمة، على حسب الاحصاء العام 2014.
أودادن

اودادن (لامازيغية : ⵓⴷⴰⴷⴻⵏ) هي واحد لمجموعة موسيقية مغربية تاتغني بلامازيغية، تاسسات ف 1978 فبن سرݣاو فالنواحي داݣادير، وغنات من ديك الساعة لدابا 25 البوم. شاركات لمجموعة د اودادن فبزاف د لحفلات ولمهرجانات فلعالم كامل بحال بيرسي (فرانسا) و رينفوريست (ماليزيا) وسفينكس (بلجيكا) وميركادو (لبريزيل) و روسكليد (الدانمارك). التفسير د السًمية. اودادن تاتعني بالشلحة (تاشلحيت) واحد النوع د لغزلان تيعيشو فلاطلس. فاللول سمًاو لمؤسسين لمجموعة ديالهم "ادجارن"، زعما "الجيران"، ولكن من بعد مافكًرو وناقشو قررو يبدلًو سميتهم لاودادن. لاغاني ديالهم. اودادن عندهم بزاف د لاغاني لمعروفة بحال:
أورو

اورو هي لفلوس لي كاتخدًم بزاف ديال الدول ديال الاتحاد الاوروپي. هاد الدول تافقو يخدًمو الاورو مبعد المعاهدة ديال ماستريخت عام 1992.
ؤروڭواي

اوروݣواي، رسميا لجمهورية الشرقية د لاوروݣواي (بالصبليونية: República Oriental del Uruguay) هي بلاد جات ف لجنوب الشرقي د امريكا لجنوبية. تاتحدّها من لغرب لارجونتين، من الشمال و الشرق لبريزيل، و من لجنوب لمحيط لاطلسي. تيسكنو ف اوروݣواي تقريبا 3. 5 مليون د الناس، كتر من النص ديالهم (1. 8 مليون) ساكنين ف لعاصمة مونطيڤيديو و النواحي ديالها. من جيهة لمساحة، اوروݣواي هي تاني اصغر بلاد ف امريكا لجنوبية، من مورا سورينام. لقبايل اللوالا اللي سكنو لبلاصة اللي فيها اوروݣواي سميتهم "شاروا"، وسكنو تمّا 4000 عام. ف 1680 دخلو لبرتغاليين للمنطقة، و دارو فيها مستعمرة ديالهم. ما بين 1811 و 1828، كانت حرب ما بين صبانيا و لبرتغال و لارجونتين و لبريزيل، خرجات من النتائج ديالها التاسيس ديال لجمهورية د لاوروݣواي ف 1828. اللغة الرسمية د لاوروݣواي هي الصبليونية، و لفلوس اللي كاتخدّم فيها هي لپيزو ديال اوروݣواي. لبلاد معروفة ب لحرية اللي فيها، بحال دابا يمكن تزرع وتبيع فيها لمخدر د لماريخوانا من 2013. لاوروݣواي عضو مؤسس د لامم لمتحدة، لمنضمة د لبلدان لميريكيانية، ميركوسور، و لحركة د عدم لانحياز.
أورير

اورير جماعة ترابية قروية كاينة ف عمالة اݣادير ايداوتنان، جهة سوس ماسة، ساكنين فيها 36919 نسمة، على حسب الاحصاء العام 2014.
أوريكة

اوريكة جماعة ترابية قروية كاينة ف اقليم الحوز، جهة مراكش اسفي، ساكنين فيها 37316 واحد، على حسب لاحصاء لعام 2014.
ؤزباكستان

لجمهورية د اوزباكستان (بلاوزبيكية: Oʻzbekiston Respublikasi - بالروسية: Ўзбекистон Республикаси) هي بلاد فاسيا لوسطانية دايرين بيها غي بلدان اللي ما فيهاش لبحر. تاتحدها من الشمال كازاخستان، من الشرق كيرݣيستان، من لغرب تركمانستان، ومن لجنوب طاجيكستان وافغانستان. اوزباكستان وليختنشتاين هوما الجوج بلدان فلعالم اللي ضايرين بيهم بلدان اللي كاملين ماتيطلوش على لبحر. اوزباكستان عندها تاريخ قديم وبزاف د لمناطق فيها خلاو اتر ملي دخلهوم لاسلام بحال بخارى وسمرقند وتاشقنت وخوارزم. بزاف د الناس اللي لاصل ديالهم من اوزباكستان كان عندهم دور مهم فلحضارة لاسلامية بحال لبخاري ولخوارزمي ولبيروني والنسائي والترمدي. ف 1924 دخلات اوزباكستان لليتيحاد السوڤييتي وكانت سميتها لجمهورية ليشتيراكية السوڤييتية لاوزييكية. نهار 31 غشت 1991، و من مورا ماطاح ليتيحاد السوڤييتي، تعلنات لجمهورية د اوزباكستان اللي تانعرفو دابا. لعاصمة د اوزباكستان هي تاشكنت (اللي هي اكبر مدينة) و اللغة الرسمية هي لاوزبيكية ولكن الروسية كاتخدًم بزاف اداريا. لعملة د لبلاد هي السوم.
أوزيوا

اوزيوا جماعة ترابية قروية كاينة في اقليم تارودانت، جهة سوس ماسة، ساكنين فيها 7670 نسمة، على حسب الاحصاء العام 2014.
أوسرد

اوسرد جماعة ترابية قروية كاينة ف اقليم اوسرد، جهة دّاخلة واد دّهاب، ساكنين فيها 424 واحد، على حسب لاحصاء لعام 2014.
أوسطرالوپيتيك

لاوسطرالوپيتيك (سّميتو لعلمية Australopithecus، ب معنى "لقرد لجنوبي") هو واحد لݣنس د لقرودا لفوقانيين لّي عاشو بين هادي 2 و 4 د لملاين د سّنين ف لمناطق لبركانية لّي معروفة ب شّقة لكبيرة د ريفت لّي شادة من لكديات د اتيوبيا تّال جنوب افريقيا و من جيهت لغرب عاشو حتا ف لمناطق ديال تّشاد و لكونݣو و ناميبيا. كان ب لاساس نباتي (ميخالي ما كايعرفش لفلاحة) و يمكن كان قاريت (Omnivore) و كان كايقدر يصاوب شي دوزان بساط باش يقطع ما ياكل. تاريخ لكتيشافات. اول اوسطرالوپيتيك تلقا كان ف 1924 ف جنوب افريقيا و لّي كان حفر عليه هو لعالم لاوسطرالي رايموند دارت. من داك تّاريخ قدرو لعولاما و لباحتين يجبدو بزاف ديال لحفريات. اشهر حفرية كانت هيا لوسي لّي تلقات ف اتيوپيا ف لبيعتة د لعالم لفرانصاوي ايڤ كوپينس ولّي تسمات ب هاد سّمية حيت فاش كانو خدامين ف لموقع كانو طالقين دّيسك د لبيتلز Lucy in the sky ف لّحضة فاش جبدوها. نّواع ديالو. كاينين 8 د نّواع د لاوسطرالوپيتيك لّي تكتاشفو:
أوكايمدن

اوكايمدن جماعة ترابية قروية كاينة ف اقليم الحوز، جهة مراكش اسفي، ساكنين فيها 4795 واحد، على حسب لاحصاء لعام 2014.